Krajevna skupnost Begunje

Svet krajevne skupnosti

Datum: 2.06.2020

**Z a p i s n i k**

**10. redne seje sveta KS, ki je bila 2.06.2020 ob 19.00 uri**

**v pisarni krajevne skupnosti**

**Prisotni:** Janez Gašperin, Jože Hajnrihar, Marija Hrovat, Sandi Jurejevčič, Matevž Langus, Tjaša

 Legat, Liljana Leš, Vesna Papler, Matjaž Trček in

 Jožica Režonja, ki je sejo zapustila predčasno (sredi 2. točke dnevnega reda)

**Opravičeno odsotna**: Mojca Markič

Predsednica je predlagala:

**Dnevni red:**

1. Potrditev zapisnika 9. redne seje sveta KS Begunje
2. Pregled načrtovanih del v letu 2020 na območju KS Begunje
3. Razno (tekoča problematika, obravnava vlog, prošenj…)

Predlagani dnevni red je bil soglasno sprejet.

**Ad.1.:** Na zapisnik 9. redne seje ni bilo pripomb, zato je bil sprejet

**Sklep št.1.: Sprejme in potrdi se zapisnik 9. redne seje sveta KS.**

**Ad.2.:** Predsednica je na osnovi sprejetega proračuna v kratkem navedla investicije in dela, ki bodo predvidoma izvedena v letošnjem letu.

* Solarna svetilka na Zgoši za Elanom; drugi dve ostajata v planu
* Preplastitev ceste v Dvorski vasi – ocenjena vrednost dobrih 22.000,00 € (še dogovor s Komunalo in OR)
* Most pri župnišču je v najslabšem stanju in nujno potreben obnove; zamenjati bi bilo potrebno tudi vso ograjo ob Begunjščici v smeri Bizjaka. Razmisliti je potrebno o drugačni in cenejši izvedbi ograje (les)
* Most pri Jancu, po ogledu 13/5-2020, je še v dobrem stanju in zaenkrat ni potrebe po večji sanaciji. Delno je bil že saniran v preteklosti.
* V proračunu imamo dodatno 500,00 € za otroško igrišče, kjer je potrebno zamenjati stopnice in klop. Za kontakt z morebitnimi izvajalci sta zadolžena Marija Hrovat z Nikom Zupanom, Sandi Jurejevčič z Jankom Dolarjem in Marjanom Dolžanom.

V proračunu občine je planiranih 55.000 € za rake in mostove. Od tega je nekaj namenjeno KS Mošnje, ostalo naši KS.

Ogled je bil opravljen še na mostu pri Gramatexu, ki je zaradi zamakanja tudi potreben sanacije; izvedba hidroizolacije, sanacija pločnikov, preplastitev ceste in zamenjava ograje, obstoječo bi lahko uporabili na mostu pri župnišču. Čaka se še odgovor s strani OR (Marjan Kne in projektant Domen Zalokar). Ogled je bil opravljen 13/5-2020: Marija Hrovat, Marjan Kne, Domen Zalokar

Določena dela bo izvedla Komunala Radovljica in sicer iz sredstev za letno zimsko vzdrževanje utrjenih javnih površin. Popis je v prilogi zapisnika.

Realizacija določenih evidentiranih potreb, predlogov je planirana za naslednja leta (oporni zid pri Glažarju, cesta do hiše Poljče 25/a,..).

Ureditve je potrebna tudi cesta na Zgoši od Generalove vile v smeri Zapuž, ki se širi na zasebna zemljišča, zaradi prekopov so luknje.

Situacijo si je na pobudo Jožice Režonja ogledal župan občine Radovljica in predstavnik Komunale Radovljica, nakar je bila nemudoma predvidena parcelacija oz. poslana soglasja v podpis obstoječim lastnikom na tej trasi.

Besedo je predsednica dala Jožici Režonja, da prisotne seznani o ogledu. Poudarila je, da se dnevno vozi po luknjasti cesti, da ima škodo na vozilu, da je v svetu malo posluha za njene predloge, pripombe.

Po razpravi in deljenih mnenjih, s poudarkom, da svet deluje kot kolektivni organ in ne posamično, je sejo zapustila.

**Ad.3.:** a) Od zadnje seje so bile urejene določne zadeve, ki so nam jih poslali krajani:

* Veje ob cesti do Kejžarja so porezane;
* V peskokopu v Dragi je odlagališče različnih odpadkov – podana prijava inšpekciji;
* Makadamski pločnik v zgornjem delu Begunj je plevelen;
* Predlog za postavitev znaka »slepa ulica« za ulico Begunje 13 – 13/c je bil posredovan občini;
* Očiščen je bil peskolov na Blatnici – dela VGP-ja je prevzelo podjetje Nivo Žalec;
* 11.03.2020 je bil sestanek na temo prometne ureditve pri šoli; naše pripombe so bile delno upoštevane, preverja se možnost za premik kapelice;
* Za novo pokopališče se pripravljajo projekti (za parkirišče) in pridobiva gradbeno dovoljenje;
* Elaborat za umirjeni promet na Zgoši je še v pripravi – zahtevamo da se v pripravo vključi tudi KS.
* Cesarska pot je bila pogredana 19/5-2020
* Preska: očiščeni kanali in pogredana cesta

V nadaljevanju predsednica poroča, da bo občina Radovljica pripravila participativni proračun, ki omogoča, da se del proračunskega denarja razporedi tako, da pri tem neposredno sodelujejo občani.

b) Ponovno je tekla razprava o zaprtju ceste v dolino Drage in naprej, saj se število obiskovalcev povečuje, vozila parkirajo povsod, odpadkov je vse več,..

**Sklep št.2.: Idejo o zapori ceste nad 1. ovinkom nad gostiščem v Dragi je potrebno preveriti pri lastnikih parcel na tem področju in jo dodelati. Domačini bi za simbolično ceno dobili letno dovolilnico.**

c) ograja na Fentčovem mostu še vedno ni varna (prenizka); dodelava ograje oziroma zamenjava. Po mnenju Komunale je ograja ustrezna.

**Sklep št.3.: Vse ograje, ki se bodo menjale, urejale naj se izvedejo v lesu. Preverimo ceno lesene ograje.**

Zadolžena Marija Hrovat in Sandi Jurejevčič.

d) Vaščani Dvorske vasi predlagajo namestitev cestnih ovir (ležečih policajev) poroča Vesna Papler.

e) Matevž Langus izpostavi nerešena zadeve:

- rezervacija zemljišča za pločnik ob državni cesti,

- izvoz z Mlake v Zadnji vasi,

- kanalizacija v vaseh Podgore – do kdaj mora biti urejena kanalizacija, pomoč pri urejanju (subvencija), skupna čistilna naprava.

Glede na to, da je problem kanalizacije še v drugih vseh naše KS (del Zapuž, Dvorska vas), občino zaprosimo za informacijo javnega značaja.

Dopis pripravi Liljana Leš.

f) Janez Gašperin ponovno izpostavi problem pitne vode na sv. Petru – problem naj bi pomagala rešiti občina, ki ej dolžna zagotavljati pitno vodo.

g) Jože Hajnrihar poroča o zadevah iz Poljč:

- upočasnitev prometa skozi Poljče zaradi stanovalcev bivalne skupnosti,

- košnja zelenega pasu ob cesti pri kapelici,

- odvodnjavanje pri kapelici in pri NATO centru,

- 27.06. bo v Poljčah odkritje panoja z zgodovino Poljč ob 150 letnici hotela.

h) VO Zgoša in Poljče bosta organizirala vaška piknika.

**Sklep št.4.: Za organizacijo vaških piknikov na Zgoši in v Poljčah se odobri prispevek v višini 80 €.**

Seja je bila zaključena ob 21. uri.

Zapisala: Predsednica sveta:

Jožica Hrovat Marija Hrovat